
Non tu beatum, Musa, vocaveris 
Foecunda flavae cui Cereris virent 
Mille arva jucundique Iacchi 
Muneribus niveisque tonsa 

Late juvencis pascua mugiunt } 

Non qui superba fronte clientium 
Inter catervas fulta cedris 

Tecta subit Phrygioque saxo ; 

Non qui timenda sceptra regit manu 
Bellique fulmen diruit hosticas 
Arces triumphatisquc flendas 
Nectit ovans populis catenas. 

Virtus merentes una beat viros j 
Saevaeque ludum interrita despicit 
Fortunae , ut arx immota verber 
Carpathii fremitumque ponti. 

Haec laude dignum nescia funeris 
Lethes avaris fluctibus invidet 
Fatisque major spernit atri 

Damna rogi rutilante penna. — 

Haec Tc decorum lumine amabili 
Laevis juventae suasit iter sequi 
Quod casta monstravit potenti 
Amphitryoniadae Minerva. 

Te tauriformis Vitis in Adriam 
Vergens per umbram spissaque nobilis 
Dumeta sylvae, Te Truentus 
Qui placido sonat arva lambens 

Picena lapsu , Te loca caedibus 
Foedata vulgo et devia saltuum 
Infamium vitare pernix 

Praecipi ti brevis amne Cosas 1 

Aequi tenacem sensit et integrum 
Cultorem honesti, Te sapiens Patrum 
Ordo quibus tutanda credit 

Jura Themis geminamque lancem. 

Custode Romae Te, domitum nefas 
Et mos revixit culpaque palluit 
Poenam sequacem : non amicae 
Sub tenebris animosa noctis 


Fraus innocenti sanguine polluit 
Inulta ferrum , non furor otium 
Civilis exemit nec iras 
Exacuit gladiosque cudit. 

Te sic honorum per rutilos gradus 
Virtus beatos ducit ad exitus , 
Ostroque sublimem decoro 
Romuleae venerantur arces. 


Tyrrhena longe marmora sentiunt * 
Iramque late et murmura fluctuum 
Stravere , Tritonumque laetis 
Litora personuere conchis : 

Ludunt decentes Nereidum chori 
Auraeque blando flamine pervolant, 
Et pulchriori sole ridet 

Ora Ligus Latiumquc caelum. 

Princeps Latinae gloria Purpurae, 
Inter faventum vota Quiritium 
Plaususque queis flavi resultant 
Amnis aquae dominaeque colles 

Urbis, benignis ( si vacat ) auribus 
Admitte carmen quod fide Lesbia 
Musa ad virentes bellicosi 

Anemonis modulatur oras. — 

0 quae fugaci murmure fontium 
Pimplea gaudes et nemorum coma , 
Saturnii o proles tonantis 

Laeta choris citharaequc cantu, 

Utcunque amico lumine riseris , 

Non Martiali pulvere sordidus 
Torquere pugnaces catervas 
Imperiis medios per ignes 

Stragisque acervos ritu atavum velim 3 
Non nautam avarum terreat horrido 
Caelum tumultu fervidumque 
Pulsa Notis abies per aequor. 

Praeter cruentae praemia laureae 
Aurumque fulgens sceptraque principum 
Vestra ars, Camoenae, Deliaeque 
Casta placent mihi serta frondis. 

PETRI-PACU I.IVIRANI 

bhasighellensis 
JltaocAti Urbani 

Nedum Ravennae, Asculi et Phrasinonis, do quibus 
hic auctor, sed etiam alias provincias e rcpublici ad- 
ministraverat, antequam inter XII. viros Urbanos Sa- 
cri Consilii litibus judicandis cooptaretur, unde ad Prae- 
fecturam Urbis evectus est. 

Ponitur hic mare Tyrrhenum pro Serezani , patrii 
Zacchiae , quae ad ejus terminum jacet et ad oram 
Ligusticam pertinet, quamquam in solo lletrusco , 
quippe citra Macram, sita. Ibi Zacchia gens a vetu- 
stissimis temporibus et sedem habuit et viros belli 
et pacis muneribus cluentes protulit, inter quos Lau- 
divium et Paulum Aemilium Cardinales. 

Virtute bellici antiquitus excclluisse incolas hujus 
vallis 'quam Anemo irrigat , monumentis luculentissi- 
mis constat. Fusae ab iis profligataequo primum Co- 
mitis Landi anno 1358 inter Marate et Apenninum 
( Mat. Viilani Hist. Flor. ) : dein 1425 ad Octavum 
supra Brasighellam Oddonis Braccii filii , et Nicolai 
Piccinini copiae, quorum alter interfectus, alter captus 
est. ( Rcr. Ilal. Script. T. XIX. Bracciolini Hist. 
Flor. pag. 332. et Chron. Foroliv. pag. 894. ibidem). 
Quod si graviorum virorum testimonia postularentur, 
addiderim eos a Machiavellio fideles et bellicosos ap- 
pellari in lib. IV. et V. Ilist. Flor, nec minus hono- 
rifice Hadrianum VI. P. M. litteris publicis ad cura- 
tores hujus municipii datis scripsisse : « Constans et 
fidelis devotio vestra erga hanc S. Sedem et egregia 
in armis strenuitas quam pro ipsd Sede in ejus ne- 
cessitatibus demonstrare soliti estis, Nos inducunt etc . ». 
In justi autem mililii adeo claruerunt sub initium 
saeculi XVI. ut ipsorum virtute fama peditum Italo- 
rum restituta sit, teste Sismundio ( Hist. Rer. Pub. 
Ital. cap. 121 ). Quod praestitum ductu pluriumjNal- 
diorum, praesertim vero Dionysii et Vincentii, quam- 
quam alios strenuos item duces ex Recuperati, Ce- 
ronii , Cavinii et ipsiusmet auctoris familii progeni- 
tos jactet haec patria. Huc spectant ea verba « ritu 
atavum • et bellicosi nomen, quod auctor paulo supra 
Anemoni tribuit. 

